**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. februārī Nr. 108**

(protokols Nr. 4, 46. p.)

**Par nekustamā īpašuma Rīgas iela 4, Cesvaine, Madonas novads, nodošanu bezatlīdzības lietošanā Latvijas Republikas Zemessardzei**

2025. gada 10. februārī Madonas novada pašvaldībā saņemts Latvijas Republikas Zemessardzes Zemessardzes 2. Vidzemes bigādes komandiera pulkveža K. Miezīša iesniegums (reģistrēts 10.02.2025. ar Nr. 2.1.3.1/25/593) ar lūgumu saskaņot nekustamā īpašuma Rīgas iela 4, Cesvaine, Madonas novads, nodošanu bezatlīdzības lietošanā Zemessardzes štābam Zemessardzes 2. Vidzemes brigādes un sabiedroto vienību uzdevumu izpildei un apmācību organizēšanai līdz dienai, kad to valdījumā pārņems Aizsardzības ministrija.

2024. gada 10. decembrī Ministru kabinets izdeva rīkojumu Nr. 1098 “Par nekustamā īpašuma pārņemšanu valsts īpašumā”, uz kura pamata valsts īpašumā tiks pārņemts un nodots Aizsardzības ministrijas valdījumā Madonas novada pašvaldības īpašumā esošais nekustamais īpašums Rīgas ielā 4, Cesvainē, Madonas novadā (turpmāk – nekustamais īpašums).

Lai valsts savā īpašumā pārņemtu minēto nekustamo īpašumu, ir veicami priekšdarbi, kuru konkrēts izpildes termiņš nav zināms, savukārt, lai Zemessardzes 2. Vidzemes brigāde spētu sekmīgi izpildīt dotos uzdevumus un apmācību procesu, ir nepieciešama vieta, kur to īstenot.

Saskaņā ar Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 5. punktu publiskas personas mantu aizliegts nodot privātpersonai vai kapitālsabiedrībai bezatlīdzības lietošanā. Šā panta pirmās daļas noteikumi neattiecas uz gadījumiem, kad atvasināta publiska persona savu mantu nodod lietošanā publiska persona savu mantu nodod privātpersonai vai kapitālsabiedrībai tai deleģēto valsts pārvaldes uzdevumu pildīšanai, arī publiskas personas pakalpojumu sniegšanai.

Publiskas personas finanšu līdzekļu un mantas izšķērdēšanas novēršanas likuma 5. panta trešā daļa paredz, ja publiskas personas mantu nodod bezatlīdzības lietošanā, par to pieņemot lēmumu. Pamatojoties uz likumu par publiskas personas mantas nodošanu bezatlīdzības lietošanā, slēdz rakstveida līgumu. Līgumā nosaka arī attiecīgās publiskas personas institūcijas tiesības kontrolēt, vai bezatlīdzības lietošanā nodotā manta ir izlietota likumīgi un lietderīgi.

Pamatojoties uz likuma „Pašvaldību likums” 10. panta pirmās daļas 21. punktu, Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 5. punktu, trešo un sesto daļu, ņemot vērā 27.02.2025. Finanšu un attīstības jautājumu komitejas atzinumu, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Nodot bezatlīdzības lietošanā Latvijas Republikas Zemessardzei nekustamo īpašumu Rīgas iela 4, Cesvaine, Madonas novads, kadastra numurs 7007 001 0042, kas sastāv no zemes gabala ar kadastra apzīmējumu Nr. 7007 001 0091 1.8535 ha platībā un būves ar kadastra apzīmējumu 7007 001 0042 001.
2. Līgumu par nekustamā īpašuma nodošanu bezatlīdzības lietošanā ar Latvijas Republikas Zemessardzi slēgt līdz 2025. gada 31. decembrim.

 Domes priekšsēdētājs A. Lungevičs

*Semjonova 27333721*